Narberth

Narberth (walisisk: Arberth) er en by og et samfunn i Pembrokeshire i Wales. Den ble grunnlagt for å huse et walisisk hoff i middelalderen, men ble senere et normannisk befestet støttepunkt i Landskerlinjen (et begrep brukt for språkgrensen i Wales mellom de stort sett walisisktalende og stort sett engelsktalende områdene i Pembrokeshire og Carmarthenshire). Severdigheter i byen er blant annet et museum, et kunstgalleri, det gamle rådhuset og ruinene av den normanniske festningen Narberth Castle. Oakwood temapark ligger i nærheten. 

I 2021 var befolkningen i begge bydelene (rurale og urbane) 4100 (avrundet til nærmeste 100), hvorav 19,6 % er walisisktalende.<ref name="Census">«Build a custom area profile - Census 2021», Ons.gov.uk.</ref> Narberth ligger nær hovedveien A40 og ligger ved A478. Narberth jernbanestasjon ligger på hovedlinjen fra Swansea. Samfunnet omfatter landsbyen Crinow som er lokalisert 2 kilometer i øst.

 Toponymi 
Det walisiske stedsnavnet på byen, Arberth, er en sammensetning av ar, «på, mot» + perth, «hekk» (jf. Perth i Skottland). Frasen «yn Arberth» «i Narberth» ble ’resegmentert’ (engelsk lingvistisk begrep: rebracketing)«rebracketing», Wiktionary. Sitat: «The process by which a word originally derived from one source is broken down or bracketed into a different set of factors»«Fun Facts About English #60 – Rebracketing», Kinney Brothers Publishing da det ble lånt til engelsk, noe som ga det nåværende engelske navnet Narberth.Mills, A.D. (2003): A Dictionary of British Place-Names. Oxford: Oxford University Press. ISBN 9780198527589.

 Historie 
I jernalderen var det en befestet innhegning sør for det nåværende sentrum på Camp Hill.Camp Hill Enclosure, Narberth (304260), Coflein. RCAHMW. Narberth ble grunnlagt rundt et walisisk hoff, men ble senere en normannisk festning på den språklige Landskerlinjen. Det ble hovedkvarteret til herredet Narberth. Det var en gang en grense-borough. George Owen beskrev den i 1603 som en av ni «borough i forfall» i Pembrokeshire.Owen, George (1892): The Description of Penbrokeshire by George Owen of Henllys Lord of Kemes, Henry Owen (Ed), London Det er et minnesmerke fra første verdenskrig på Market Square med ytterligere inskripsjoner lagt til etter andre verdenskrig. Narberth War Memorial, Market Square, Narberth (32946), Coflein. RCAHMW. «Narberth War Memorial, Market Square, Narberth (32946)», Coflein. RCAHMW.

 Mytologi 
Byen spiller en framtredende rolle i walisisk mytologi, der den er hovedpalasset til Pwyll, en mytologisk fyrste av området Dyfed, og en sentral setting i både den første og tredje grenen av samlingen av prosafortellingene kalt Mabinogion. The Mabinogion: «Pwyll Prince of Dyved» og «Manawyddan the Son of Llyr», oversatt av lady Charlotte Guest. Online hos Sacred-texts.com. Et drama spesielt tilpasset for barn basert på fortellingen om Culhwch og Olwen fra Mabinogion ble satt opp på Narberth Castle, tilpasset av musikeren Derek Webb på walisisk og engelsk, da det ble gjenåpnet for publikum i 2005.«The Mabinogion - Versions and Adaptations», Americymru.net«Derek Webb», Doollee.com (The Playwright Database)

 Kultur og arrangementer 

Narberths matfestival har funnet sted den fjerde helgen i september hvert år siden 1998. Festivalen byr på kjendiskokker, demonstrasjoner av matlaging, musikk, underholdning og barneaktiviteter.«Gordon Bennett! Look who dropped into Narberth Food Festival today», Western Telegraph. 22. september 2018.

Narberths byuke (Civic Week) arrangeres i løpet av den siste hele uken i juli og omfatter en parade gjennom byen til en av kirkene, hvor det holdes en gudstjeneste for å ønske den nyutnevnte ordføreren velkommen. I 2008 ble bygudstjenesten holdt på eiendommen til Narberth Castle for første gang. I løpet av byuka arrangeres det forskjellige aktiviteter for barn, familier og besøkende til byen. Kulminasjonen av byuka er den årlige Carnival Day Parade, en tradisjon som går over 100 år tilbake. Narberths vinterkarneval, som ble holdt i desember, ble gjenopplivet i 2009, etter en pause på 4 år.

Byen er også lokaliseringen for musikkfestivalen for kor og sang uten instrumentakkompagnement kalt Narberth A Cappella Voice Festival, som begynte første gang i 2008 og beskrives som Wales’ eneste fetival for a cappella. Den feiret sitt tiårsjubileum i mai 2018. «Tenth Narberth A Cappella Voice Festival a beautiful birthday bash», Western Telegraph. 8. mai 2018. 

 Referanser 

 Eksterne lenker 

Fotografier av Narberth og området rundt, GeographHistorisk informasjon, GENUKI''

Kategori:Byer i Pembrokeshire